open-index/open-wikipedia-markdown huggingface dataset:
Sufixo -ción

O **sufixo -ción** ye un sufixo culto, derivau d'a terminación latina *-TIONE(M)* que se fa servir en a nominalización pa creyar un sustantivo abstracto indicador d'o producto d'una acción. Dependendo d'o suyo grau d'evolución y tradición será un cultismo u semicultismo.

Por un regular as parolas con este sufixo derivan dreitament d'un sustantivo latino con a terminación *-TIONE*, terminación que por vía popular ha evolucionau ta *-zón* en aragonés en parolas patrimonials como *[[parizón]]*, *[[picazón]]*, *[[matazón]]*, *[[salazón]]* y *(en)torizons*:
**APPARI*'TI**ONE(M)'' > ''apari**ci**ón'' (vía culta).
*''PARI**TI**ONE(M)'' > ''pari**z**ón'' (vía popular).

O sufixo ''-ción'' compite con o [[sufixo -miento]] y por ixo tenemos en [[aragonés medieval]] ''destrución'' y ''destruimiento'' con suyas variants. Tamién con o [[sufixo -ache]] y por ixo tenemos ''[[pelegrinache]]'' y ''[[pelegrinación]]''.

Bi ha casos en os que este sufixo se presenta en parolas en as que a forma latina no presentaba garra grupo consonantico (''nación'', derivau de ''NATIONEM''), u presentaba os grupos consonanticos seguius de vocal palatal i ''-CT-'' (''infección'', derivau d**INFECTIONEM*), u *-PT* (*concepción*, derivau de *CONCEPTIONE*).

En os casos de derivación dende o parolas con grupo consonantico *-CT* seguidas de vocal palatal *i* (ye dicir, grupo *-CTY-*), ye posible distinguir entre os cultismos con -cc- y os semicultismos con -c-: d'esta traza *dicción* ye cultismo y *maldición* semicultismo, a parola introducida actualment *elección* ye cultismo y a parola medieval tradicional *esleción* semicultismo. Atros semicultismos son *afición*, *bendición*, *lición*, *suspición*. Manimenos l'aragonés dende fa uns sieglos presenta pronunciacions vulgarizadas en os cultismos, evolucions converchents con o castellano d'o [[medio rural]]. Una d'as pocas variedaz d'aragonés que mantién a una pronunciación no vulgarizada d'o grupo -cc- en os cultismos ye l'[[aragonés benasqués]], por presentar [[seseyo]]: *acsión*, *infecsión*, etcetera.

== Aspectos ortograficos ==
En a [[propuesta ortografica de l'Academia de l'Aragonés]] dicen que s'ha d'escribir o grupo -cc- en os cultismos latinos con -CTY- (*acción*, *infección*) y en cultismos latinos con -PTY- (*corrupción*, *interrupción*, *recepción*, *excepción*, *capción*, *circumscripción*, *inscripción*, *descripción*, *concepción*).

En os [[semicultismos en aragonés|semicultismos]] no s'escribe por haber-ie un uso tradicional antigo con o grupo -cc- simplificau chunto con una radiz que ya presenta bel cambio notable respecto a la radiz latina, trobando-se contraste.
**BENEDICTIONE(M)* > *bendición*.
**ELLECTIONE(M)* (con -LL- cheminada) > *esleción''.

## Referencias
Ordoki

**Ordoki** ye un barrio d'Arizkun, val de Baztan. Se troba a tasament un kilometro d'o nuclio principal d'o lugar. Ye lo barrio industrial, y en el se pueden trobar interpresas y fabricas de licors, prensos ta o bestiar, pan, queserias, asinas como fusterias y tallers mecaninos ta os vehiclos agrícolas. Como en a resta d'a val tamién i han establimientos adedicaus a lo turismo rural.

## Constuccions
* Palacio d'Ursua.
* Palacio de Goienetxe, altrament conoixito como *Lamiarrita*.
Geirr Tveitt

**Geirr Tveitt** (encara que heba naixito con o nombre de **Nils Tveit**), naixito de Bergen o 19 d'octubre de 1908 y muerto en Oslo l'1 de febrero de 1981, estió un destacato musico (piano) y compositor noruego d'opera, una d'as prencipals figuras d'o movimiento nacional cultural d'o suyo país mientres os anyos 1930.

## Obras
### Opera
* *[[Dragaredoko]]*.
* *[[Jeppe]]*.

### Concierto
* Concierto ta piano y orquesta núm. 1, opus 5 ;
* Concierto ta piano y orquesta núm. 3 ;
* Concierto ta piano y orquesta núm. 4, opus 130 ;
* Concierto ta piano y orquesta núm. 5, opus 156 ;
* Concerto ta harpa y orquesta núm. 2.

### Musica sinfonica
* *Hundrad Hardingtonar*, opus 151.

## Vinclos externos
Radio Grillo

**Radio Grillo** fue una emisora de radio libre de Zaragoza en Aragón.

## Historia
As emisions prencipian en febrero de 1983 dende a seu de *Compañeros Constructores* en a Plaza Sant Miguel.

En prencipiar o prochecto radiofonico, l'equipamiento tecnico yera un microfono, una pletina, un radiocaset d'auto y dos chiradiscos. L'emisor heba estau autoconstruyiu por Manuel Aguirrezabal “Lolo”, o tecnico de Radio Paraíso de Pamplona que tamién en heba construyiu dos ta Eguzki Irratia y Xorroxin Irratia. A consecuencia d'a mala calidat de l'equipo orichinal, calió que lo reconstruyise lo fabricant zaragozano LEAG. Con tot y con ixo, a poca potencia de l'emisor y, mas que mas, a mala ubicación d'os estudios empachó que plegasen  en toda a ciudat.

Radio Grillo marcha contino ta a carrera Heroísmo d'o Casco Viello, puesto d'emisión dica a fin de 1984. Dimpués d'un periodo d'ature, tornan por zaguera vegada ta as ondas en 1985,, agora dende a Plaza Roma, a causa d'o feneiximiento de Chema,un d'os suyos prenzipals impulsors, en azidén de trafico, ta poco dimpués trancar a radio ta cutio.

Os trastes tecnicos de Radio Grillo ferán honra ta que bels meses dimpués d'o suyo tranque apareixca un atra Radio Libre en a ciudat, clamada Radio Carcoma.

### Definición y programación
Radio Grillo s'autodefiniba como “no profesional, autochestionaria, autonoma y participativa. O nuestro compromís ye espardir a realidat sin cortapisas y as opinions sin limitacions”.

En a suya programación amás de contenius musicals se trobaba o movimiento contra a OTAN, *Colectivo de Apoyo a Presos Políticos de Aragón (CAPPA)*, *Frente Feminista*, *Liga Comunista Revolucionaria (LCR)* y asinas-asinas. En bels momentos se plegó en as seis horas d'emisión diaria, una fita a ran estatal.

### Primer Radio Libre de Zaragoza

En mayo 1983 se desembolicó a VI Trobada Estatal de Radios Libres en Villaverde (Madrit), d'an que se quitó un manifiesto que diferenciaba entre Radios Libres y Radios Independients por as suyas fins. Zaragoza bi estió representada por Radio Grillo.

Radio Grillo estió a primer emisora zaragozana que sinyó o *Manifiesto de Villaverde*, por o que puede decir-se a primer Radio Libre d'a ciudat. Tamién en ye de tot Aragón.

## Se veiga tamién
* Federación Aragonesa de Radios Libres
* Radio Libre
* Radio Carcoma

## Vinclos externos
*  Historia d'as Radios Libres en Zaragoza Rebelde
Radio Zierzo

**Radio Zierzo** estió una emisora de radio libre de Zaragoza (Aragón).

Naixe d'a fusión en 1988 d'a emisora Canal Imperial y de Radio Carcoma, instalando-sen en o espacio que ocupaba a segunda d'ellas.

## Se veiga tamién
* Federación Aragonesa de Radios Libres
* Radio Libre
* Radio Carcoma
* Canal Imperial

## Vinclos externos
*  Historia d'as Radios Libres en Zaragoza Rebelde
Pertalats

**Pertalats** ye un barrio d'Arizkun, en Baztan, a on se i plega a traviés d'a carretera NA-2602, en prener un esbarre a la dreita dende la N-121b.
Palacio d'Ursua

O **palacio d'Ursua** (en basco *Urtsua jauregia*) ye una casa-torre u casa fortificata situata en o barrio d'Ordoki d'o lugar d'Arizkun, en a localidat de Baztan d'a provincia de Navarra. D'antis mas yera a residencia d'a familia Ursua y ye amanata d'o palacio de Goienetxe y o barrio de Bozate.

## Historia
O palacio d'Ursua estió a residencia d'o clan u linache d'os Ursua (a o menos mientres o sieglo XV), estando o suyo miembro mas famoso o conqueridor y militar Pedro de Ursua (1520 u 1526-1561), muerto por orden d'o rebelde *[[Oñati|onyatiarra]]* Lope de Agirre (1510-1561) en l'Amazonas mientres a *[[Expedicion a o Dorado]]*, d'a que estió chefe en primeras o dito Pedro de Ursua, y mas tardi destituito dimpués una rebelión dirichita por o propio Agirre.

## Edificio
A la suya dreita ye rodiato por una chicota muralla que en a suya puerta de dentrata poseye un arco de meyo punto. A la suya ezquierda, a frontera ye enlucita y poseye una bastida de fusta, iste chicot edificio s'adhibió a o palacio tardanament. A casa-torre ye construita con piedra d'o Baztan (tipo de piedra royenca tipica que se gosa quitar d'a val d'o Baztan y con a que son construitos a-saber-los edificios d'ista val).

## Leyenda
En a val d'o Baztan bi ha una leyenda sobre o palacio d'Ursua y os suyos habitadors. Seguntes ista leyenda, una polida mesacha d'a casa de Lantain en Iparralde se casó con o hereu d'o Palacio d'Ursua. En a cerimonia de voda, o marito veyió que a suya muller yera embarazata. L'hombre le'n dició a la suya muller que antis de que fuesen a dormir chuntos iban a ir a l'armita d'o palacio. En a portalada d'o palacio l'hombre insulto a la muller, le quito o su vestito de novia y dimpués la estrangulló con un panyuelo de seda. Dimpués o marito asasino prenió o suyo caballo y fuyó enta Francia. Seguntes contan beluns, l'hombre clavó a o suyo caballo as ferraduras d'o reves, ta asinas dificultar que l'encorresen y confundir a os suyos perseguidors.

## Vinclos externos
* / Información d'o palacio d'Ursua.
* / Imáchens d'o palacio d'Ursua en a pachina web municipal de Baztan.

## Referencias
Wikipedia en aragonés

A **Wikipedia en aragonés** u ***Biquipedia*** ye a edición en idioma aragonés d'a enciclopedia libre Wikipedia. A edición en luenga aragonesa de Wikipedia existe dende o 21 de chulio de 2004 y tien actualment .

O 16 de marzo de 2011 a wikipedia en aragonés blincó d'os 25.000 articlos.

## Estatisticas

## Logotipos

Image:Wikipedia-1000-an.png|Logotipo conmemorativo d'os 1.000 articlos
Image:Wikipedia-5000-an.png|Logotipo conmemorativo d'os 5.000 articlos
Image:Wikipedia-10000-an.png|Logotipo conmemorativo d'os 10.000 articlos
Image:Wikipedia-25000-an.png|Logotipo conmemorativo d'os 25.000 articlos
Image:Wiki-an-San Chorche.png|Logotipo d'o Día d'Aragón (San Chorche), anyo 2008
Image:Wiki-an-San Chorche 09.png|Logotipo d'o Día d'Aragón (San Chorche), anyo 2009
Image:Wiki-an-Sant Chorche 2010.png|Logotipo d'o Día d'Aragón (San Chorche), anyo 2010
Image:Wiki-an-Sant Chorche 2011.png|Logotipo d'o Día d'Aragón (San Chorche), anyo 2011
Image:Wikipedia-logo-10-anyadas-an.svg|Logotipo d'o 10eno aniversario (21 de chulio de 2014)
Image:Wikipedia-an-logo-10-anyadas-Sant-Chorche-2015.svg|Logotipo d'as 10 anyadas de Biquipedia en o diya de Sant Chorche 2015


## Referencias

## Vinclos externos
Casandrino

**Casandrino** (*Casandrino* en napolitán, *Casandrino* en italiano y oficialment) ye una localidat y comuna italiana d'a rechión de Campania, en a provincia de Nápols. D'antis mas, fació parte de l'antigo reino de Nápols y d'a Corona d'Aragón y dimpués d'o reino d'as Dos Sicilias antes d'a suya incorporación enta o reino d'Italia.

A suya población ye de 13.179 habitants (2010), en una superficie de 3,00 km², con una densidat de población de 4.393 hab/km².

## Cheografía
A localidat de Casandrino se troba situata a 59 metros d'altaria sobre o livel d'a mar.

O suyo termin municipal muga con as comunas d'Arzano, Grumo Nevano, Melito di Napoli, Nápols y Sant'Antimo.

## Administración
### Alcaldes

## Vinclos externos

* Pachina web oficial municipal de Casandrino.

## Referencias
Districto de Chudea y Samaria

O **districto de Chudea y Samaria** (en hebreu מחוז יְהוּדָה וְשׁוֹמְרוֹן‎, *Mehoz Yehuda VeShomrón*) ye a denominación que fa servir a Oficina Central d'Estadisticas d'Israel pa referir-se a la part de Cischordania administrata por Israel dende 1967, considerando-la un d'os seis districtos d'Israel. Tien una superficie de 5.878 km², a suya capital ye Ariel.

Este termin oficial israelín corresponde aproximadament a lo territorio que fuera d'Israel dicen "Marguin Ueste" y a los establimientos israelins que bi ha y no son gubernatos como part de Cherusalem. As organizacions palestinas reclaman a sobiranía palestina d'este territorio, que chunto con a Francha de Gaza fa part d'o que a ONU denomina «territorios ocupatos».

## Ciudaz y sub-rechions administrativas

## Veyer tamién
* Israel.
* Districtos d'Israel.
* Localidaz d'Israel.
Districto de Tel Aviv

O **districto de Tel Aviv** (en hebreu מחוז תל אביב‎, *Mehoz Tel Aviv*) ye un d'os seis districtos en que se divide lo territorio d'Israel. Conta con una superficie de 176 km² y la suya capital se troba en a ciudat de Tel Aviv.

## Ciudaz y subrechions administrativas

## Se veiga tamién
* Israel.
* Districtos d'Israel.
* Localidaz d'Israel.

## Vinclos externos
Districto Central (Israel)

O **districto Central** (en hebreu מחוז המרכז‎‎, *Mehoz HaMerkaz*) ye un d'os seis districtos d'Israel, con una superficie de 1.293 km², con capital en Ramla.

## Ciudaz y sub-rechions administrativas

## Referencias

## Veyer tamién
* Israel.
* Districtos d'Israel.
* Localidaz d'Israel.
Cono de dechección

Un **cono de dechección** u **ventallo aluvial** ye un aria cuasi semicircular con cierta pendient que se forman en o puesto on un torrent desemboca en una val ampla correspondient a la ribera d'un río u a una plana que bi ha chunto a la marguin d'un macizo montanyoso.

L'augua d'os torrents ye procedent d'as plevias estacionals, o mayenco, u gran tronatas ocasionals y baixa con muita enerchía por as costeras d'a compleganza de recepción, dica plegar en a canal de desaugüe, por on circula a gran velocidat dica plegar en una plana on s'estendillan de sopetón por una superficie mes gran, perdendo velocidat y por tanto l'anterior capacidat de transporte que teneban. En consecuencia se produce a sedimentación d'os materials erosionatos auguas ent'alto ocupando os sedimentos un aria con forma de ventallo u semicircular con marguins equidistants respecto a lo cabo d'a canal de desaugüe.

Os materials d'o cono de dechección presentan texturas de gran diferent depenendo d'o luent que sigan d'a canal de desaugüe. Os cantals se presentan a man d'a salita d'a canal de desaugüe (aria proximal) y as archilas bien luent d'ixa canal en as marguins d'o cono (aria distal).

A unión d'uns cuantos conos de dechección forma un deposito de semontano, una banda contina de sedimentos a lo piet d'un macizo montanyoso, una sierra u un cinglo. Os depositos de semontano presentan una superficie con cierta inclinación dita glacis.

En países con desarrollo urbanistico y turistico incontrolato como Espanya con una ordinación d'o territorio no siempre bien feita s'ha plegato a construir casas y infraestructuras en os conos de dechección. Dimpués se i han feito grans desferras por os aguaduitos u barrancatas d'os torrents. Un eixemplo prou conoixito de construcción d'una infraestructura turistica en un cono de dechección lo tenemos en o *Camping las Nieves* (Biescas), que s'embadinó o 7 d'agosto de 1996 a causa d'una gran tronata, a l'igual que heba esdeveniu unas cincuanta anyatas enantes pero ista vegada con un trachico resultau arrasando o camping. Tamién en Cuart de la Uerba bi ha infraestructuras construitas en conos de dechección, n'este caso una d'as carreras principals y casas.
Rolde (manuscrito)

:*Iste articlo ye sobre un rolde como soporte d'escritura; ta atros usos, se veiga *'Rolde (desambigación)**''.

Os **roldes''' de papiro, papel y pergamín, entre atros materials, se fan servir como soporte pa escribir textos u fer dibuixos u pinturas pa transmitir u mantener cualque información y mensache, en bels casos tiene una función decorativa.

Una forma especial de rolde, denominata "whirlwind book", consiste en un bambú con una lista d'unas cuantas fuellas de paper enrollatas.

## Referencias
Rolde (desambigación)

**Rolde** puet estar:
***[[Rolde]]**, conchunto de personas que son aman unas d'atras y d'alto u baixo equidistants con una actitut de comunicar-sen.
***[[Rolde (manuscrito)|Rolde]]**, un paper enrollato con un documento u texto.
***[[Rolde de Estudios Aragoneses]]**, asociación cultural que tracta temas de cultura aragonesa y publica a Revista Rolde.
***[[Rolde (revista)|Rolde]]**, revista cultural, en os suyos primers tiempos nacionalista, una d'as primeras en publicar articlos en aragonés con regularidat.
***[[Rolde de primavera]]**, plato tipico d'a cocina chinesa, *chūn dchuǎn* en chinés.
***[[Roldes de Qumrán]]**, denominación que reciben os manuscritos d'a Mar Muerta.
Agramont (desambigación)

**Agramont** puet estar:
***[[Agramont]]**, comarca d'Ultrapuertos (País Basco Francés, antesmás Reino de Navarra).
***[[Agramont (Zaragoza)|Agramont]]**, despoblato medieval y enclau d'o termin municipal de Tarazona en Moncayo.
***[[Agramont (Albacet)|Agramont]]**, pedanía d'o municipio d'Hellín (Albacet).
***[[Saladar d'Agramont]]**, zona humida amán d'Agramont (Albacet).
Radio Las Fuentes

**Radio Las Fuentes** *(Radio Las Fuents en [[Idioma aragonés|aragonés]])* estió una emisora de radio libre que emitiba dende o barrio de Las Fuents de Zaragoza (Aragón).

## Historia
En 1989 enceta as suyas emisions dende un local d'a carrera Leopoldo Romeo, seu local d'o Partido Comunista de España en o barrio.

A emisora se translada ta o *Centro Civico Salvador Allende*, antigo Matadero Municipal de Zaragoza, malas que en l'anyada 1991 Izquierda Unida obtiene a concellería d'o districto de Las Fuents. O Centro Civico ofreixeba a la radio un espacio, equipamiento y financiación, qualcosa luent d'o prencipio d'autochestión d'as Radios libres. Iste feito chunto con o patrocinio comercial d'a suya programación, fació que ise por un camín propio entre as radios comunitarias y as libres.

Con a regulación por lei de l'asignación de freqüencias a emisoras municipals en l'anayada 1992, fació un poder por estar reconoixida como emisora municipal sin coseguir-lo. Una anyada dimpués remata o prochecto de Radio Las Fuentes ta tornar-se en Onda Zaragoza. Muitos d'os suyos programas se'n fuón ta atras Radios Libres d'a ciudat, atros como a locutora Beatriz Pitarch han rematau como profesionals en Radios comercials.

### Onda Zaragoza
En 2003 y baixo a suposada obligación de deixar o local municipal que feban servir, a Chunta Directiva prenió a decisión d'acotolar o prochecto de Radio Las Fuentes y asociar-se en sociedat con un empresario de l'ambito d'a comunicación. O resultau estió Onda Zaragoza, una radio comercial sin licencia que tasament emitió mientres un anyada.

## Se veiga tamién
* Federación Aragonesa de Radios Libres
* Radio Libre
* Radio Comunitaria
* Radio Comercial Pirata
* Onda Zaragoza

## Vinclos externos
*  Historia d'as Radios Libres en Zaragoza Rebelde
*  Radio Las Fuentes en myspace.com
Radio Chabolo

**Radio Chabolo** ye una emisora de radio libre que emite dende l'antiga Garchola de Torrero, actualment *Centro Social Okupado Kike Mur* de Zaragoza (Aragón).

As emisions prencipión o 21 d'octubre de 2011 con enchaquia d'un taller de radio, adintro d'as actividaz d'o primer cabo d'anyo d'o *Centro Social Okupado Kike Mur*, en o barrio de Torrero.

A parola que da nombre a la radio fa referencia a o nombre con que conoixeban en l'antiga garchola a las gavias.

## Se veiga tamién
* Federación Aragonesa de Radios Libres.
* Radio Libre.

## Vinclos externos
*  Web d'o CSO Kike Mur
Universidat Al Fateh

A **Universidat Al Fateh** (en arabe y oficialment *جامعة الفاتح*) ye a universidat mas gran y important de Libia, situata en a ciudat de Tripoli.

Establita en 1973 con o nombre de **Universidat de Tripoli** cuan a *[[Universidat de Libia]]* se dividió, tien mas de 45.000 estudiants.

## Centros Universitarios
*Facultat de Ciencia
*Facultat d'Agricultura
*Facultat d'Incheniería
*Facultat de Medecina d'albeitar
*Facultat d'Artes Polidas
*Facultat d'Educación Fisica
*Facultat d'Economía y Ciencias Politicas
*Facultat de Letras
*Facultat d'Arte
*Facultat d'Educación
*Facultat de Luenga
*Facultat d'Informatica

## Vinclos externos
*  Pachina oficial

## Referencias
Fajã da Ovelha

**Fajã da Ovelha** ye una freguesía portuguesa d'o concello de Calheta, con 24&nbsp;km² d'aria, una población de 1016 habitants y una densidat de población de 42,3 hab/km². Se localiza a una latitut de 32.7667 (32°46') Norte y a una lonchitut 17.233 (17°20') Ueste, estando a una altaria de 76 metros. Fajã da Ovelha tien una carretera que la liga con Porto Moniz, Santana, Calheta y Funchal. L'actividat prencipal ye l'agricultura. Tien costa en l'Oceano Atlantico a o sud y monts a o norte.

## Servicios

Fajã da Ovelha tien uma Casa d'o Lugar, una escuela, a Escuela Basica d'os 1º, 2º y 3º Ciclos/PE Professor Francisco M.S. Barreto - Fajã da Ovelha, dos asociacions recreativas, a ilesia de São João Baptista y a de Santo António, dos capiellas, dos pabillons polisportivos, cuantos hotels, restaurants y tabiernas.

## Freguesías mugants
* Jardim do Mar, a l'este.
* Ponta do Pargo, a o nord-este.
Jardim do Mar

**Jardim do Mar** ye una freguesía portuguesa d'o concello de Calheta, con 0,74&nbsp;km² d'aria, una población de 204 habitants (2011) y una densidat de población de 98,8 hab/km².

## Freguesías mugants
* Paul do Mar, a o nord-este.
* Calheta, a o sud.
Paul do Mar

**Paul do Mar** ye una freguesía portuguesa d'o concello de Calheta, con 1,7&nbsp;km² d'aria, una población de 885 habitants y una densidat de población de 520,6 hab/km².Se troba situata a una latitut de 32°45' Norte y a una lonchitut de 17°14' Ueste. Paul do Mar tien una carretera que lo liga con Porto Moniz, Santana, Calheta y Funchal. L'actividat prencipal ye l'agricultura. Tien costa en l'Oceano Atlantico a l'ueste y monts a o norte y nord-este.

## Freguesías mugants
* Jardim do Mar, a o sud.
* Fajã da Ovelha, a o nord-ueste.
Ponta do Pargo

**Ponta do Pargo** ye una freguesía portuguesa d'o concello de Calheta, con 22&nbsp;km² d'aria, una población de 1.145 habitants y una densidat de población de 52 hab/km². Ponta do Pargo tien una carretera que lo liga con Porto Moniz, Santana y Funchal. L'actividat prencipal ye l'agricultura. Tien costa en l'Oceano Atlantico a l'ueste y monts a o norte y nord-este.

O nombre de Ponta do Pargo viene d'a suya localización en o a punta ueste d'a isla y por estar rica en uma especie de peix dita Pargo. Ista zona se distingue de toda a Isla de Madeira por os suyos terrenos plans.

## Freguesías mugants
* Achadas da Cruz, a o norte.
* Fajã da Ovelha, a o sud-este.
Prazeres (Calheta)

**Prazeres** ye una freguesía portuguesa d'o concello de Calheta, con 13&nbsp;km² d'aria, una población de 672 habitants y una densidat de población de 51,7 hab/km². Prazeres tien una carretera que lo liga con Jardim do Mar. L'actividat prencipal ye l'agricultura. Tien monts a o norte, este y sud.

## Infraestruturas
### Clube Desportivo e Recreativo dos Prazeres
O *Clube Desportivo e Recreativo dos Prazeres* ye una asociación esportiva local que refirma a os esportistas en as mas diferentes arias como o fútbol sala, badminton, chimnásia y atletismo.

O *Clube Desportivo* se troba situato en o a parti este d'a freguesia, chunto a la carretera rechional y tien a suya propia tabierna. A chunta de freguesía se sitúa en o mesmo edificio.

Entre as instalacions propias o *Clube Desportivo e Recreativo dos Prazeres* tien un campo de fútbol y un pabillón esportivo a on se pueden praticar actividaz en días de plevia.

### Restauración
Existen cuantos y buenos locals ta chentar en os Prazeres. Os Prazeres tien alto u baixo 7 restaurants a on pueden tastar-se cuantos platos tradicionals. Dende l'abadeixo, dica as costiellas de tocín, pasando por una gran variedat de platos feitos en os diferents restaurants. Existe tamien un restaurant italiano a on se pueden minchar os mas variatos platos orichinalment italianos como pizzas, lasanya u pasta entre atros.

## Freguesías mugants
* Jardim do Mar, a l'ueste.
* Estreito da Calheta, a o sud.
Primera División d'Espanya (fútbol) 2011/12

A ** temporata 2011/12 d'a Primera División** estió a 81 edición d'a Primera División d'Espanya de fútbol, y fue organizata por a Liga de Fútbol Profesional (LFP).

## Equipos participants

## Vinclos externos
*  Pachina d'a Primera División d'a liga espanyola de fútbol.
Dioxido de carbonio

O **dioxido de carbonio** ye un gas con formula quimica CO2, present en l'atmosfera terrestre en cantidaz muit baixas pero que tien una gran influencia en os sers vivos y en o clima por estar embrecato en a fotosintesi, a respiración celular, en as combustions, en a sedimentación u disolución d'o carbonato calcico, en o efecto hibernadero y en o calentamiento climatico.

Ye un gas incoloro, inodoro y insipido. No ye toxico, pero a suya acumulación puet fer que s'afoguen os animals u personas que lo respiren por d'encima d'una concentración critica. Ye o gas mes denso de l'aire y s'acumula facilment en os puestos baixos.

A molecula de dioxido de carbonio ye formata por un atomo central de carbonio unito con dos enlaces covalents a dos atomos d'oxicheno, os tres atomos son aliniatos en linia recta: 
::O=C=O

As cianobacterias, as algas y as plantas en a fotosintesi fan una reducción d'o dioxido de carbonio con l'aduya d'a luz solar y en liberan oxicheno, adhibindo o carbonio a compuestos organicos que producen ellas.

Toz os ser vivos que fan a respiración celular producen como residuo o dioxido de carbonio.

O dioxido de carbonio ye un d'os gases que regulan a temperatura d'a Tierra creyando o efecto hibernadero. Manimenos l'augmento d'a concentración d'o dioxido de carbonio por a combustión d'o carbón y petrolio ye augmentando o efecto hibernadero producindo un calentamiento global.

O dioxido de carbonio influye en a precipitación y en a disolución d'o carbonato calcico:
**Ca<sup>2+</sup> + 2 HCO<sub>3</sub><sup>−</sup> = CaCO<sub>3</sub> + H<sub>2</sub>O + CO<sub>2</sub>** 


Esta reacción conduce a la precipitación de calcita, o mineral mayoritario en as calsineras bi ha diferents condicions de formación de calsineras. Os sers vivos influyen n'esta reacción. En os puestos on se forman os travertins as plantas fendo a fotosintesi retiran o dioxido de carbonio y producen a precipitación d'o carbonato calcico en a suya superficie.

As calsineras que bi ha aflorando en a superficie se disuelven por l'acción de l'augua de plevia que leva dioxido de carbonio disuelto.
Marco Simoncelli

**Marco Simoncelli** (Cattolica, Emilia-Romanya, 20 de chinero de 1987 ‒ Sepang, Malaisia, 23 d'octubre de 2011) estió un piloto italiano de motociclismo de velocidat, ganador d'o Campionato d'o Mundo de 250cc con Gilera en l'anyo 2008. En l'anyo 2011, una caita en o Gran Premio de Malaisia, le prevocaría grieus feridas que no podría superar, causando-le a muerte.

## Trachectoria

Ganó o Campionato d'Europa de 125cc en l'anyo 2002, fendo por ixas envueltas seis participacions en prebas d'o Campionato d'o Mundo d'a mesma celindrada. A l'anyo sigüient disputó o mundial entero en 125cc, rematando en 21ena posición.

En l'anyo 2004 continó en 125cc a on consiguió a suya primera victoria en o Gran Premio d'Espanya, disputato en o circuito de Xerez de la Frontera baixo a plevia, victoria que repetiría, ista vegada en xuto, en l'anyo 2005.

En 2006 pasó a 250cc con l'equipo Gilera, rematando l'anyo en 10ena posición, resultato que repetiría a la temporada siguient. A suya primera victoria en a categoría de 250cc no arribaría dica l'anyo 2008 en que'n conseguiría dos y amás ganaría o títol mundial d'a categoría. A temporada 2009 fació parti en os Grans Premios y tamién en bellas prebas de Superbikes, conseguindo-ie un tercer puesto en una d'as dos cursas celebratas en Italia, en o circuito d'Imola.

A temporada 2010 fichó por Honda ta disputar o Mundial en a categoria de MotoGP. En ista categoría tenió dos serios incidents mientres a temporada de 2011, con pilotos d'o maximo nivel: en o Gran Premio de Francia, en Le Mans, trucó a Dani Pedrosa fendo-lo cayer y prevocando-le una fractura de claviella. Tres Grans Premios dimpués, en o Gran Premio d'os Países Baixos celebrato en Assen, avanzó de traza prou irregular enta Jorge Lorenzo, fendo-lo cayer y impedindo que o mallorquín podese luitar por as primeras posicions.

En l'anyo 2011, una caita en o Gran Premio de Malaisia, le prevocaría grieus feridas que no podría superar, causando-le a muerte.

## Referencias

## Vinclos externos

*  Pachina web oficial.
Valentín Paz-Andrade

**Valentín Paz-Andrade**, naixiu de Pontevedra o 23 d'abril de 1898 y muerto en Vigo o 19 de mayo de 1987, estió un avogato, escritor, periodista, poeta y politico gallego.

## Obra
**Pranto matricial* (1955) ISBN 978-84-85134-04-5.
**Los derechos sobre el espacio marítimo* (1960) ISBN 978-84-290-0260-7.
**La anunciación de Valle-Inclán* (1967) ISBN 978-84-7339-537-3.
**Sementeira do vento* (1968) ISBN 978-84-7154-087-4.
**La marginacíón de Galicia* (1970) ISBN 978-84-323-0027-1.
*X. R. Barreiro Fernández, F. Díaz-Fierros ..., *Los Gallegos*, (1976), *La sociedad y la economía*, (1975), pp.&nbsp;45–93.
**A galecidade na obra de Guimarães Rosa* (1978) ISBN 978-84-85134-92-2.
**Cen chaves de sombra* (1979) ISBN 978-84-7492-007-9.
**Castelao na luz e na sombra* (1982) ISBN 978-84-7492-130-4.
**Galiza lavra a sua imagem* (1985) ISBN 978-84-7492-258-5.
**O legado xornalístico de Valentín Paz-Andrade* (1997) ISBN 978-84-88254-53-5.
**Epistolario*, (1997) ISBN 978-84-7492-841-9.

## Bibliografía
*Freixanes, Víctor F. (1982), *Unha ducia de galegos*. ISBN 978-84-7154-248-9.
*Calvo, Tucho (1998), *Valentín Paz-Andrade, a memoria do século*. ISBN 978-84-7492-904-1.
*Portela Yáñez, Charo (1999), *Valentín Paz-Andrade. Escritor, xornalista e poeta. Avogado, político e empresario*. ISBN 978-84-7680-273-1.
*Rodríguez Vidales, Francisco (1999), *VPA, Valentín Paz-Andrade*. ISBN 978-84-923440-2-4.

## Referencias

## Vinclos externos

*  ''Enciclopedia Galega Universal''.
Roca ignia

Una **roca ignia** u **magmatica** s'ha formato por solidificación de magma u roca fundita.

Bi n'ha de diferents composicions quimicas y mineralochicas. Dependendo d'a cantidat de silice se distingue entre rocas acidas si tienen mes d'un 70% de silice, rocas basicas si tienen un 50 % de silice, rocas intermeyas si tienen entre un 50 y un 70 % de silice, y rocas ultrabasicas si tienen una cantidat de silice clarament inferior a lo 50 %.

Os magmas basicos pueden formar-sen en o manto superior por fusión parcial, os magmas acidos pueden formar-sen por fusión d'a crosta continental y os magmas intermeyos pueden formar-sen en arias de subducción.

As rocas ignias se clasifican seguntes o puesto on han cristalizato, o que determina a velocidat de cristalización y a textura. Os dos grupos principals son rocas volcanicas y rocas plutonicas. As clasificacions tradicionals contemplaban o grupo intermeyo d'as rocas filonianas, subvolcanica u hipoabisals.

As rocas plutonicas s'han formato por solidificación lenta d'o magma en una cambra magmatica baixo a superficie terrestre, creyando un "plutón", presentando una buena cristalización con cristals de mida homochenia. L'eixemplo tipico son os granitos.

As rocas volcanicas s'han formato por solificicación rapida d'o magma en a superficie terrestre. A cristalización ye diferent. Podemos trobar cristals grans en meyo de cristals chicoz, solament cristals chicoz u no haber-ie cristalización y tener un veire volcanico. L'eixemplo tipico ye o basalto.


Imachen:Granite Yosemite P1160483.jpg|Granito
Imachen:Mineraly.sk - cadic.jpg|Basalto


As rocas ignias representan aproximadament o 95 % d'a crosta terrestre, pero en a superficie terrestre a presencia d'as rocas sedimentarias fa que no afloren guaire.
Octave Mirbeau

**Octave Mirbeau**, naixito de Trévières o 16 de febrero de 1848 y muerto en París, (Francia), o 16 de febrero de 1917, estió un escritor, periodista, novelista y dramaturgo francés en luenga francesa.

Mirbeau prencipió a suya carrera literaria en 1886 con *Le Calvaire*. Ye autor de cuantas obras importants d'a Literatura francesa, destacando-ie as novelas *Le Jardin des supplices* (1899) y *Le Journal d'une femme de chambre* (1900).

Estió miembro de l'Academia Goncourt.

## Obras
### Novela
* 1886: *Le Calvaire*.
* 1888: *L'Abbé Jules*.
* 1890: *Sébastien Roch*.
* 1899: *Le Jardin des supplices*.
* 1900: *Le Journal d'une femme de chambre*.
* 1907: *La 628-E8*.
* 1901: *Les 21 jours d’un neurasthénique*.
* 1907: *La 628-E8*.
* 1913: *Dingo*.

### Teatro
* 1897: *Les Mauvais bergers*.
* 1903: *Les affaires sont les affaires*.
* 1904: *Farces et moralités*.
* 1908: *Le Foyer*.

### Atras obras
* 1990 *Contes cruels*.
* 1991 *Lettres de l’Inde*.
* 1993: *Combats esthétiques*.
* 2006: *Combats littéraires*.

## Vinclos externos
*  Société Octave Mirbeau.
*  ''Dictionnaire Octave Mirbeau''.
Autoridat Nacional Palestina

L**'Autoridat Palestina de Cischordania y a Francha de Gaza** u simplament **Autoridat Nacional Palestina** (en arabe السلطة الوطنية الفلسطينية As-Sulta Al-Wataniyya Al-Filastiniyya, en hebreu: הרשות הפלסטינית Harashut Hafalastinit) ye una organización administrativa interina que governa nominalment una sección d'a Cischordania y a Francha de Gaza. Fue establita en 1994 como resultato d'os acuerdos d'Oslo entre l'Organización pa la Liberación de Palestina y Israel. Estos acuerdos declaran que l**'Autoritat Nacional Palestina** ha de tener control d'os afers civils y de seguridat en as arias urbanas d'a Palestina (ditas Aria A), y només control civil en as arias rurals (ditas Aria B). O resto d'os territorios, incluindo os asentamientos israelins, a rechión d'a Val d'o Chordán, y os camins de paso entre as comunidatz palestinas, habrían de permaneixer baixo o control israelín (ditas Aria C).

L**'Autoridat Palestina** disfruta d'o reconoiximiento internacional (encara que limitato) como a organización que representa a o pueblo palestín.
Biomasa (ecolochía)

**Biomasa** ye en ecolochía a cantidat en peso de materia organica viva (animals, plantas, fongos, microorganismos) u muerta (necromasa) de cualsiquier livel trofico u cualsiquier ecosistema. Tamién puet referir-se a la masa d'a población d'una especie (biomasa d'a especie), o a la de totas as poblacions de totas as especies (biomasa d'a comunidat).

A biomasa se mesura en unidaz de masa como o kilogramo u o gramo, pero ye frecuent expresar-la en unidaz d'enerchía porque en a materia organica bi ha grans cantidaz d'enerchía quimica. Un gramo de materia organica puet equivaler a 4 u 5 kilocalorías. Ye en forma de biomasa como se transfiere a enerchía dende uns nivels a atros d'a cadena trofica.

Cuan se calcula se fa referencia a la cantidat por unidat d'aria u volumen, a sobén s'expresa en g C/cm2, Kg C/m2, T C/ha, on a C indica a masa en carbonio organico por unidat de superficie u volumen.

## Referencias

## Bibliografía
*Diodora Calvo Aldea, Maria Teresa Molina Álvarez, Joaquín Salvachúa Rodríguez "Ciencias de la tierra y medioambientales". 2º Bachilleraro. 2010 McGraw-Hill.
Ischia

:*Iste articlo ye sobre una comuna italiana en a ciudat metropolitana de Nápols; ta atros usos, se veiga *'Ischia (desambigación)**''.

**Ischia*' (*Ischia* en [[Idioma napolitán|napolitán]], *Ischia'' en italiano y oficialment) ye una localidat y comuna italiana d'a rechión de Campania, en a provincia de Nápols. D'antis mas, fació parte de l'antigo reino de Nápols y d'a Corona d'Aragón y dimpués d'o reino d'as Dos Sicilias antes d'a suya incorporación enta o reino d'Italia.

A suya población ye de 18.828 habitants (2010) en una superficie de 8,05 km², con una densidat de población de 2.338,88 hab/km².

## Cheografía
A localidat d'Ischia se troba situada a 2 metros d'altaria sobre lo livel d'a mar, en a isla d'Ischia, estando una d'as seis comunas existents en dita isla.

O suyo termin municipal muga con as comunas de Barano d'Ischia y Casamicciola Terme.

## Administración
### Alcaldes

## Vinclos externos

* Pachina web oficial municipal d'Ischia.

## Referencias
Lettere

**Lettere** (*Lettere* en napolitán, *Lettere* en italiano y oficialment) ye una localidat y comuna italiana d'a rechión de Campania, en a provincia de Nápols. D'antis mas, fació parte de l'antigo reino de Nápols y d'a Corona d'Aragón y dimpués d'o reino d'as Dos Sicilias antes d'a suya incorporación enta o reino d'Italia.

A suya población ye de 6.228 habitants (2010), en una superficie de 12,00 km², con una densidat de población de 519 hab/km².

## Cheografía
A localidat de Lettere se troba situata a 356 metros d'altaria sobre o livel d'a mar.

D'o suyo termin municipal fan parte os lugars de Gesini, Orsano, Pagliano, Piazza Roma, Pietra, Saletta, San Giorgio, San Nicola, San Paolo y Varo Chirico; antiparte, muga con as comunas d'Angri, Casola di Napoli, Corbara, Gragnano, Ravello, Sant'Antonio Abate y Tramonti.

## Administración
### Alcaldes

## Vinclos externos

* Pachina web oficial municipal de Lettere.

## Referencias
Carbonato calcico

O **carbonato calcico** ye un compuesto quimico con formula **[[calcio|Ca]][[carbonato|CO<sub>3</sub>]]**, que precipita en as auguas marinas u continentals cuan se produce a perdua de dioxido de carbonio disuelto formando minerals como a calcita y l'aragonita que fan part d'as rocas calsineras. Tamién ye present en os sers vivos fendo part d'as clascas, dients y parz duras en cheneral. Ye a causa principal d'as auguas duras. O carbonato calcico ye a materia prima pa fer calso.

A formación de carbonato calcico por desgasificación u a suya disolución por a presencia d'o dioxido de carbonio ye por a existencia d'un equilibrio quimico en a reacción:
:CaCO3 + CO2 + H2O → Ca(HCO3)2
:Ca(HCO3)2  →  CaCO3 + CO2 + H2O

Una presencia mes gran de dioxido de carbonio favoreixe a reacción en o sentito d'a formación de bicarbonato calcico, y una presencia menos gran de dioxido de carbonio favoreixe a reacción en o sentito d'a suya producción y d'a producción de carbonato calcico.

A formación de calso CaO a partir d'o carbonato calcico s'explica por a propiedat de desprender-se dioxido de carbonio por d'encima d'una temperatura de 840&nbsp;°C:
:CaCO3 → CaO + CO2
Criatura (grupo)

**Criatura** ye un grupo de rock establito en 1999 en Zaragoza (Aragón).

## Historia
A banda prencipió en 1999 con nomás un cantaire. Seis meses dimpués adhiben una segunda voz, mantenendo ista estructura vocal dica l'actualidat como un d'os cenyos mas particulars d'o suyo soniu.

O suyo primer treballo apareixe en 1999. Mala Raza edita un CD compartiu con **Criatura**, Visión Túnel y Le fil d'Ariane, collas con que compartiban local d'ensayo y bels miembros. Iste primer treballo les fació honra ta ir-se-ne de chira por Europa.

En aviento de 2002 graban *Gente sin fábricas*, o suyo primer CD/LP que apareixe editau por Mala Raza en 2003. Iste treballo estió reeditau en formato vinilo de conchunta con os siellos *Tofu Guerrilla* d'Alemanya y *213 Records* de Francia, tamién apareixió en cassette en Chile por *Desligamiento Rec.*

Mientres o verano de 2004 graban cualques cancions nuevas que son publicadas en dos compartius en as anyadas 2005 y 2007, la uno con Disface, y l'atro con Politburó.

En 2007, dimpués de que Super sustituyise a Pollo en a batería, graban o LP *Verde*, editau de conchunta por Mala Raza, *Tofu Guerrilla* y *DDT*. Iste treballó estió reeditau en Ecuador por *Maca Ataca* y en Polonia por *The Fight* en formato cassette.

O lunes 10 d'octubre de 2011 se presentó en l'Arrebato de Zaragoza o suyo zaguer treballo *Trampas*, con un concierto que encetó una breu chira de presentación. Iste treballo estió editau por Magofermin, Mala Raza, *Go! Mongo Records* y *Tofu Guerrilla*.

Toda a discografía d'a banda ye editada libre de dreitos y puede baixar-se y ascuitar d'o ret.

## Discografía
### LP
* *Gente sin fábricas* (2003).
* *Verde* (2008).
* *Trampas* (2011).

### Split
* Compartiu con Visión Túnel y Le fil d'Ariane (1999).
* Compartiu con Politburó (2005).
* Compartiu con Disface (2007).

## Vidios
* Vidio d'a canción ''A tu manera no'' en directo, 2011

## Vinclos externos
*  Blog oficial.
*  Criatura en myspace.com.

## Referencias
Al Bayda

**Al Bayda** (en arabe **البيضاء**) ye un municipio libio, situau en a Shabiyah de Jabal al Akhdar d'a que es a suya capital. A suya población yera de 250.000 habitants en o 2010 en una superficie de 21,874 km², con una densidat de población de 11.429 hab/km².

## Historia
En o lugar a presencia humana conoixida se remonta a l'Antiga Grecia, cuan yera conoixida como *[[Balagrae]]*. As ruinas de 2.000 anyos de l'antiga colonia griega de Cirene Shahad se troban circa.

A ciudat moderna estió construyida en o decenio de 1950. Estió pensada orichinalment pa estar la nueva capital de Libia, y la mayoría d'os edificios gubernamentals necesarios ta ixo estioron construyius. Finalment, lo plan de tresladar la capital dende Tripoli a Al Bayda estió albandonau y quedó solo como a capital d'a Shabiyah de Jabal al Akhdar.

## Vinclos externos
Moshchena

**Moshchena** (*Мощена* en ucrainés, *Мощёная* en ruso, *Moszczana* en polaco) ye un municipio ucrainés en l'oblast de Volinia; tien una población de 581 habitants, en una superficie d'1,05 km².

## Historia
Iste municipio fue establito en o sieglo XVI, en l'anyata 1543.

## Vinclos externos
The Dirty Dozen

***The Dirty Dozen*** (títol orichinal en anglés, ***A dotzena d'o diaple*** en aragonés, estrenada en Aragón con o títol en castellano de *Doce del patíbulo*) ye una cinta estausunidense de l'anyo 1967 de cine belico, dirichita por Robert Aldrich, seguntes un guión de Nunnally Johnson y Lukas Heller (basato en una novela d'E.M. Nathanson), con dirección de fotografía d'Edward Scaife y banda sonora orichinal de Frank De Vol, y que en o suyo reparto incluye a destacatos actors como Lee Marvin, Ernest Borgnine, Charles Bronson, Jim Brown, John Cassavetes, Richard Jaeckel, George Kennedy, Trini Lopez, Ralph Meeker, Robert Ryan, Telly Savalas, Robert Webber, Clint Walker u Donald Sutherland.

## Se veiga tamién
* Cine en 1967.
* Cintas de 1967.

## Vinclos externos
*  ''The Dirty Dozen'' en IMDb.
Genetta genetta

A **chineta** u **martolina** (, Linné, 1758)) ye una especie de mamifero d'a orden d'os Carnivora y d'a familia Viverridae que se distribuye por buena part d'Africa y en part d'a peninsula arabica, considerando-se introduciu en a peninsula iberica, resta d'Europa sudoccidental y Balears. Antesmás consideraban adintro d'a especie *Genetta Genetta* només que as poblacions autoctonas de Berbería y as introducidas en Europa y Balears, pero actualment bi ha tendencia a considerar adintro d'una sola especie tamién as poblacions subsaharianas d'especies de chinetas que antes consideraban d'atras especies y d'Arabia. As 30 subspecies descritas no tienen una valideza segura.

## Zoonimia
En aragonés o zoonimo predominant pa esta especie ye *cheneta* u *chineta*, d'alcuerdo con a fonetica aragonesa y as que cabrían esperar en comparanza a las luengas vicinas. En a "Gran Enciclopedia Aragonesa" mencionan a forma *tremostela* propia de l'aragonés grausín, pero ye una probable error porque Rafael Vidaller Tricas troba *tremostela* y *tremustela* como denominacions d'a paniquesa *[[Mustela nivalis]]* en aragonés baixorribagorzano, y *tremostela* se relaciona etimolochicament con a traza de dicir "paniquesa" en latín, catalán y parlas aragonesas mugants con o catalán.

## Orichen d'as poblacions introducidas en Europa
Existe a creyencia que fue introducida dende Africa en o periodo d'Al-Andalus (Edat Meya musulmana), por os arabes y berbers, dende on s'ixemenaría dica as compleganzas d'o Roine y a Loira. Manimenos bi ha habito un trafico maritimo intenso dende muito antes como pa considerar a introducción muito anterior. En o chacimiento arqueolochico de La Grotte de Las Morts (Montsegur) han trobato una mandibula de chineta calendata en a Edat de Bronce. Os romanos teneban chinetas como mascotas en as suyas casas antes que os gatos domesticos fuesen introducius dende Echipto. Ye posible que fuese introducida en as Islas Balears en tiempos d'os romanos, bi ha constancia que en tiempos de César Augusto fue introduciu un misterioso animal dito *ictis* pa combatir una plaga de conillos.

## Bibliografía
*  Oscar Arribas. *Fauna y paisaje en los Pirineos en la Era Glaciar*. Lynx Ediciones. ISBN 978-84-87334-71-9

## Vinclos externos

## Notas


## Referencias
Tofu

O **tofu** ye una mena de birolla oriental. Se fa de simient de soya, augua y solidificant u coagulant, a partir de leit de soya en un proceso de fabricación parellano a o proceso d'o queso, igual como a suya textura y aparencia.

O tofu se fa servir en a cocina chaponesa, que l'ha dau fama en Occident, pero o suyo emplego ye tamién prou estendillau en China y en a cocina asiatica en cheneral. Amás, ye feito servir a sobén por muitos vechetarians, en estar una fuent d'aminoacetos, calcio y proteínas.

## Etimolochía
A parola "tofu" provién d'o chaponés tōfu (豆腐), que tien o suyo orichen en o chinés *dòufu* (豆腐 o 荳腐) feito de faba  y "cuallau" u "fermentau" .

## Se veiga tamién
* Seitán.
* Soya.
* Leit de soya.

## Referencias

## Vinclos externos

*  Recetas con tofu
Basidiomycota

**Basidiomycota** ye o filum de fongos a on se troban as especies con o tipico cuerpo fructifero conoixito como "seta" u "bolet", con forma de sombrero. O cuerpo fructifero recibe o nombre de basidiocarpo y ye formato por hifas de celulas dicarioticas, on se forman unas esporas como prochección como si fuesen unas chemas d'a hifa (basidiosporas).

## Ciclo reproductivo
As basidiosporas se forman por meiosi dimpués d'a fusión de dos nuclios d'a celula d'una hifa. En ixemenar-sen as esporas cherminan y forman hifas haploides con septos. Cuan s'unen dos hifas se forma un basidiocarpo u cuerpo fructifero que en a part baixa d'o sombrero formará basidiosporas por meiosi dimpués d'a fusión de dos nuclios en una celula.
Meta (Campania)

:*Iste articlo ye sobre una comuna italiana en a rechión d'a Campania; ta atros usos, se veiga *'Meta (desambigación)**''.

**Meta*' (*Meta* en [[Idioma napolitán|napolitán]], *Meta'' en italiano y oficialment) ye una localidat y comuna italiana d'a rechión de Campania, en a provincia de Nápols. D'antis mas, fació parte de l'antigo reino de Nápols y d'a Corona d'Aragón y dimpués d'o reino d'as Dos Sicilias antes d'a suya incorporación enta o reino d'Italia.

A suya población ye de 8.041 habitants (2010), en una superficie de 2,50 km², con una densidat de población de 3.216,40 hab/km².

## Cheografía
A localidat de Meta se troba situata a 111 metros d'altaria sobre o livel d'a mar.

D'o suyo termin municipal fan parte os lugars d'Alberi y Casastarita; antiparte, muga con as comunas de Piano di Sorrento y Vico Equense.

## Administración
### Alcaldes

## Vinclos externos

* Pachina web oficial municipal de Meta.

## Referencias
Two Mules for Sister Sara

***Two Mules for Sister Sara*** (títol en anglés, en aragonés ***Dos mulas ta la chirmana Sara***, estrenada en Aragón con o títol de ***Dos mulas y una mujer*** (***Dos mulas y una muller***) ye una cinta estausunidense-mexicana de l'anyo 1970 de western dirichita por Don Siegel, seguntes un guión de Albert Maltz (seguntes una historia de Budd Boetticher) con una banda sonora orichinal d'Ennio Morricone. En o suyo reparto incluye a destacatos actors como Shirley MacLaine, Clint Eastwood, Manolo Fábregas y Alberto Morin.

## Se veiga tamién
* Cine en 1970.
* Cintas de 1970.

## Vinclos externos
*  ''Two Mules for Sister Sara'' en IMDb.